**Nr. 977 / 12.07.2021**

**RAPORT DE ACTIVITATE PE SEMESTRUL I 2021**

Prezentul raport a fost structurat și elaborat în scopul prezentării activităților dezvoltate și susținute de către Direcția Județeană de Administrare a Domeniului Public și Privat al Județului Călărași pe perioada 1.01.2021 - 31.06.2021.

Încadrându-se în politica de suport, dezvoltare și profesionalizare abordată și aplicată de conducerea CJ Călărași și definindu-se ca fiind un cumul de repere menite să reliefeze practicile de abordare și soluționare a problematicilor specifice, cuprinzând și dezvoltând în acest sens o serie de activități concentrate pe și în conceptul de eficientizare a gestionării patrimoniului public și privat al județului, documentul care reprezintă Raportul de activitate pentru Semestrul I al anului 2021, este structurat conform obiectivelor, activităților și resurselor, la nivelul perioadei analizate.

Acesta, prin structură și conținut evidențiază principalele coordonate aferente activităților dezvoltate și asigurarea procesului operațional la nivelul Direcției, în decursul Semestrului I al anului 2021, luând în considerare elemente de natura: autoevaluării instituționale, analizei culturii organizaționale, evaluării sistematice a personalului angajat, implementării unor proceduri de comunicare internă, decizie și raportare, identificării și prevenirii perturbărilor majore în desfășurarea activităților curente, aplicării unor proceduri de control a documentelor și înregistrărilor, precum și a unor proceduri de monitorizare, evaluare, revizuire și îmbunătățire a calității.

Raportul de activitate prezintă, gradul de îndeplinire a obiectivelor stabilite și asumate, modul de îndeplinire a indicatorilor corelat cu obiective, realizările relevante asociate măsurilor implementate, nivelul de transparență și aplicarea principiilor de management organizațional.

Pe parcursul primului semestru al anului 2021, la nivelul Direcției Județene de Administrare a Domeniului Public și Privat al Județului Călărași, activitatea s-a desfășurat, în conformitate cu atribuțiile definite, într-un context coerent de susținere și complementare a activităților susținute de către Direcțiile Consiliului Județean Călărași,urmărind să sprijine aspirațiile de performanță ale instituției, promovate de PreședinteleConsiliului Județean Călărași.

Pe perioada de raportare, obligațiile principalele și asumate, au fost următoarele:

* îndeplinirea cu diligența unui bun manager a actelor necesare și utile pentru realizarea obiectivului de activitate a instituției, cu excepția acelora care constituie apanajul exclusiv al executivului Consiliului județean sau al organismului decizional al acestuia;
* exercitarea obligațiilor de serviciu cu loialitate, în interesul instituției;
* interzicerea divulgării de informații confidențiale și secrete ale instituției;
* îndeplinirea criteriilor și obiectivelor de performanță;
* informarea la timp a forului tutelar despre probleme specifice apărute în activitatea curentă;
* punerea la dispoziția forului tutelar a documentelor și informațiilor necesare în procesul de realizare a atribuțiilor;
* îndeplinirea deciziilor operative luate de executivul Consiliului județean sau al organismului decizional al acestuia.

Pe parcursul Semestrului I al anului 2021, activitatea a fost axată pe asigurarea unui management optim privind activitățile aferente gestionării și valorificării obiectivelor aflate în administrare și care aparțin patrimoniului public și privat al județului, prin luarea de măsuri de operaționalizare a activităților specifice, fapt care a condus la creșterea performanțelor instituției și la realizarea obiectivelor asumate.

În desfășurarea activității, aferentă perioadei analizate s-a urmărit asigurarea administrării operaționale a instituției în scopul continuării procesului de dezvoltare și consolidare a acesteia.

Responsabilitățile generale asumate și realizate pentru perioada evaluată au fost cele de natură să răspundă la:

* stabilirea direcțiilor principale de dezvoltare și consolidare organizațională a instituției;
* evaluarea periodică a performanței generale a instituției, în vederea identificării nevoilor de intervenție;
* evaluarea activităților privind realizarea obiectivelor asumate;
* dezvoltarea instituției din punct de vedere economic.

Raportul de activitate pe semestrul I al anului 2021, este fundamentat și structurat pe baza următoarele elemente standard:

* prezentare succintă privind înființarea și cadrul de organizare și funcționare
* patrimoniul aflat în administrare
* structura organizațională
* execuția bugetară

 Ca urmare a Hotărârii Consiliului Județean Călărași, nr. 127 din data de 27.09.2016 și având la bază prevederile Legii administrației publice locale nr. 215/2001, republicată, cu modificările și completările ulterioare, Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare și Regulamentului - cadru de organizare și funcționare a serviciilor publice de administrare a domeniului public și privat de interes local, aprobat prin Hotărârea Guvernului nr. 955/2004, cu modificările și completările ulterioare, a fost statuat cadrul juridic de organizare și funcționare a Direcției Județene de Administrare a Domeniului Public și Privat al Județului Călărași.

 Aflată în subordinea Consiliului Județean Călărași, Direcția Județeană de Administrare a Domeniului Public și Privat al Județului Călărași este instituție publică cu personalitate juridică, este ordonator terțiar de credite, are gestiune proprie, buget de venituri și cheltuieli propriu, aprobat de Consiliul Județean, încheie balanța proprie și darea de seamă trimestrială privind execuția bugetară.

 Direcția Județeană de Administrare a Domeniului Public și Privat al Județului Călărași este serviciu public și are patrimoniu format din drepturi și obligații asupra unor bunuri aflate în proprietatea publică sau privată a județului pe care le administrează în condițiile legii.

 Bunurile mobile și imobile aflate în administrarea Direcției Județene de Administrare a Domeniului Public și Privat al Județului Călărași se gestionează prin gestiune directă, potrivit dispozițiilor legale în vigoare, conducerea instituției fiind obligată să aplice măsurile de protecție prevăzute de lege în vederea protejării acestora.

De la constituire și până în prezent, Direcției Județene de Administrare a Domeniului Public și Privat al Județului Călărași i-au fost date în administrare următoarele obiective de patrimoniu:

1. CENTRUL DEZINSECTIE LEHLIU GARA – teren + construcții - teren 2.209 mp din care clădiri 687 mp Domeniul public al județului

2. TEREN PUNCT CONTROL TRECERE FRONTIERA ROMANIA – BULGARIA - teren 36.397 mp Domeniul public al județului

3. TEREN ZONA AGREMENT – teren 36.397 mp Domeniul public al județului

4. CENTRUL DEZINSECȚIE CĂLĂRAȘI – teren + construcții teren 20.480 mp din care suprafață construită 873 mp Domeniul public al județului

5. SPAȚIU POLICLINICA NR.2 Suprafața 25.20 mp Domeniul privat al județului

6. Spații A3,B3,C3 din cadrul Consiliului județean - Sala de ședințe a Consiliului Județean = 205,50 mp; Sala mica (60 mp ) + parte din hol, în prelungirea sălii (34 mp) : total = 94 mp; Sala C.I.C. = 36,50 mp; TOTAL = 336 mp Domeniul public al județului

7. TEREN ZONA SIDERCA - teren 694.655 mp Domeniul public al județului

8. TEREN ZONA SIDERCA - teren 371.345 mp Domeniul public al județului

9. TEREN ZONA SIDERCA - teren 376.321 mp Domeniul public al județului

10. PUNCT CONTROL TRECERE FRONTIERĂ - teren + clădiri Domeniul public al județului

11. PONTON BAC DORMITOR Domeniul public al județului

12. TEREN DANUBIUS (insula) - teren 146.660,65 mp Domeniul public al județului

13. TEREN POLICLINICA NR.2 - teren1380,78 mp Domeniul public al județului – proces investițional parcare auto

14. Biciclete 10 buc. + 5 bărci

15. Biciclete electrice 10 buc.

 Cu privire la structura de personal, pe parcursul Semestrului I al anului 2021, sub coordonarea directorului și în colaborare cu compartimentul resurse umane, la nivelul Direcției Județene de Administrare a Domeniului Public și Privat al Județului Călărași au fost întreprinse activități de pregătire, desfășurare și finalizare a procesului de selecție și recrutare de personal operațional în conformitate cu statul de funcții și în deplină concordanță cu atribuțiile stabilite prin regulamentul de organizare și funcționare.

In acest context, pe parcursul Semestrului I al anului 2021, s-a reușit completarea structurii de personal, prin organizarea unei sesiuni de concurs, însumând un număr de 3 angajați.

Statul de funcții al Direcției, aprobat de către Consiliul Județean Călărași, prevede un număr de 32 persoane, din care 4 de conducere, restul de 28 persoane însemnând personal execuție pe diverse niveluri.

Conceptul provocator care a dominat perioada raportată, a condus la conturarea și alegerea căilor de urmat pentru atingerea dimensiunii organizaționale, umane și parțial economice, ținând cont de oportunitățile și potențialul intern al Direcției, de mijloacele și resursele acesteia, în scopul adaptării noilor situații și de a-și realiza misiunea în condiții de profitabilitate.

Concomitent, conceptul de coeziune complementează și întregește întreg tabloul realizărilor obținute până în prezent la nivelul Direcției. Acesta se referă la relaționarea umană, profesională, de colegialitate și susținere de care am beneficiat pe parcursul perioadei scurse de la înființare, din partea top managementului consiliului județean și a colegilor din cadrul direcțiilor acestuia.

Obiectivele stabilite și asumate au fost determinate având la bază oportunitățile, riscurile și evoluția previzionată de situația economică-financiară a instituției.

Din punct de vedere financiar, instituția a fost și continuă să se afle într-un proces de reglementare treptată, dictată de procesul de valorificare a obiectivelor aflate în administrare, factor esențial în facilitarea creșterilor veniturilor la nivelul acesteia.

Sub coordonarea echipei de management a Direcției, au fost analizate și aprobate acțiuni specifice care să asigure stabilitatea veniturilor. Concomitent cu acestea, a fost eficientizat procesul de achiziții printr-o abordare pro-activă a necesităților și cantităților aferente.

Bugetul inițial al DJADPP al Județului Călărași a fost fundamentat și elaborat în condițiile unei scheme de personal și de dotări aferente desfășurării activității specifice de bază.

Bugetul Direcției Județene de Administrare a Domeniului Public și Privat al Județului Călărași pentru Semestrul I al anului 2021 a fost structurat pe venituri si cheltuieli astfel:

* Venituri proprii și subvenții, secțiunea funcționare, 883.000 lei, din care au fost încasați 813.000 lei,
* Cheltuieli de personal, la Titlul I, buget previzionat in valoare de 737.000 lei, din care au fost consumați 720.910 lei;
* Cheltuieli cu bunurile si serviciile, buget previzionat 126.000 lei, din care au fost consumați 104.982 lei.
* Venituri proprii și subvenții, secțiunea dezvoltare, prevăzuți 20.000 lei - pentru operaționalizarea activității de închiriere a 10 (zece) biciclete electrice.

Contul de rezultat patrimonial prezintă veniturile și cheltuielile în următoarea structură:

* Venituri operaționale în sumă de: 942.717 lei;
* Cheltuieli operaționale în sumă de: 861.645 lei;
* Rezultat din activitatea operaționala, contul de profit și pierdere: 81.072 lei;
* Rezultatul patrimonial al exercițiului, contul de profit și pierdere: 81.072 lei.

Structura patrimonială a Direcției, la sfârșitul anului 2020, se prezintă astfel:

* Totalul activelor necurente compus din valoarea netă a activelor fixe necorporale, mobilier, mijloc de transport, aparatură birotică, a fost de 39.852 lei.
* Totalul activelor curente compus din: stocuri, creanțe curente ce urmează să fie încasate într-o perioadă mai mică de un an, conturi la trezorerie, cheltuieli în avans, a avut o valoare de 152.457 lei.
* Totalul datoriilor curente la sfârșitul perioadei de raportare compuse din, datorii comerciale, datorii către bugete, salarii angajați, a fost de 125.048 lei.

În anul 2020, Direcția a emis către diverși beneficiari facturi în valoare de 307.864 lei, reprezentând închiriere săli și obiective aflate în administrarea Direcției, recuperare costuri utilități la obiectivul Punct Control Trecere Frontieră Chiciu.

 Director,

 Dan OLTEANU